b'\n_START_ARTICLE_\nLovilec IMSI\n_START_PARAGRAPH_\nIMSI lovilec\xc2\xa0ali la\xc5\xbena bazna postaja je naprava za telefonsko prislu\xc5\xa1kovanje,\xc2\xa0 s katero je mogo\xc4\x8de identificirati mobilne telefonske \xc5\xa1tevilke, ugotoviti lokacijo teh naprav, s kom se uporabniki naprave sestajajo, kdo vse je v njihovi dru\xc5\xbebi ali celo koliko mobilnih aparatov je na dolo\xc4\x8denih protestih.\xc2\xa0_NEWLINE_Uporaba teh naprav je sporna in je v slovenskem pravnem redu nedore\xc4\x8dena, saj tehni\xc4\x8dni nadzor nad njimi ni mogo\xc4\x8d. V mnogih drugih dr\xc5\xbeavah so IMSI-lovilci deponirani in so v posesti sodi\xc5\xa1\xc4\x8d, zato da jih policija brez sodnih odredb ne bi mogla poljubno vklopiti. V Nem\xc4\x8diji pa so njihovo uporabo omejili na to\xc4\x8dno dolo\xc4\x8deno podro\xc4\x8dje, recimo protiteroristi\xc4\x8dnih skupin.\n_START_SECTION_\nNekaj osnov\n_START_PARAGRAPH_\nIMSI \xc5\xa1tevilka\xc2\xa0(angl. International Mobile Subscriber Identity) je unikatna in je glavni identifikator uporabnika v mobilnem omre\xc5\xbeju. Zapisana je na SIM kartici._NEWLINE_TMSI \xc5\xa1tevilka\xc2\xa0(angl. Temporary Mobile Subscriber Identity) je za\xc4\x8dasna ID \xc5\xa1tevilka, ki jo omre\xc5\xbeje uporabniku dodeli, da bi njegovo identiteto za\xc5\xa1\xc4\x8ditilo pred zunanjimi opazovalci._NEWLINE_Telefonska \xc5\xa1tevilka\xc2\xa0(MSISDN- Mobile Station International Subscriber Directory Number) je shranjena pri operaterju._NEWLINE_IMEI \xc5\xa1tevilka\xc2\xa0(angl. International Mobile Station Equipment Identity) je serijska \xc5\xa1tevilka mobilnega telefona. Iz nje je mogo\xc4\x8de ugotoviti tudi proizvajalca in model telefona._NEWLINE_Vsaka bazna postaja oddaja in sprejema na ve\xc4\x8d frekvencah (komunikacijskih kanalih)\xc2\xa0: nekateri so kontrolni drugi pa podatkovni._NEWLINE_Kontrolni so namenjeni prijavi telefona v omre\xc5\xbeje, prehodu telefona med baznimi postajami in iskanju telefona._NEWLINE_Podatkovni so namenjeni prenosu pogovora in podatkov/sporo\xc4\x8dil._NEWLINE_Bazne postaje\xc2\xa0oziroma celice so zdru\xc5\xbeene v ve\xc4\x8dja logi\xc4\x8dna obmo\xc4\x8dja \xe2\x80\x93 lokacijska obmo\xc4\x8dja._NEWLINE_Vse bazne postaje v enem lokacijskem obmo\xc4\x8dju so pod nadzorom iste kontrolne opreme, zato lahko uporabnik med njimi zelo enostavno in hitro prehaja._NEWLINE_Ko se mobilni telefon vklopi, samodejno preveri katere bazne postaje so mu dosegljive._NEWLINE_Pri prijavi v omre\xc5\xbeje mobilni telefon omre\xc5\xbeju posreduje svoje identifikacijske podatke (IMEI in IMSI \xc5\xa1tevilko), nakar preide v stanje pripravljenosti._NEWLINE_Omre\xc5\xbeje mu ob prijavi dodeli TMSI \xc5\xa1tevilko._NEWLINE_Nato telefon svoje aktivnosti minimizira, a redno spremlja jakost signala svoje in okoli\xc5\xa1kih baznih postaj. Vsake toliko \xc4\x8dasa omre\xc5\xbeju javi, da je \xc5\xa1e prisoten._NEWLINE_Omre\xc5\xbeju se javi \xc5\xa1ele, \xc4\x8de ugotovi, da je pre\xc5\xa1el v drugo lokacijsko obmo\xc4\x8dje, vendar se mu preko SDCCH javi s svojo TMSI \xc5\xa1tevilko.\n_START_SECTION_\nKako deluje IMSI lovilec\n_START_PARAGRAPH_\nLovilec IMSI \xc5\xa1tevilk se najprej la\xc5\xbeno predstavi kot bazna postaja enega od operaterjev._NEWLINE_Nato se \xc2\xa0lovilec mobilnim telefonom zla\xc5\xbee o svoji lokaciji (sporo\xc4\x8di la\xc5\xbeno lokacijsko kodo)._NEWLINE_Telefon se mu sedaj javi, vendar s svojo TMSI \xc5\xa1tevilko._NEWLINE_Lovilec IMSI \xc5\xa1tevilk zato telefonu la\xc5\xbeno sporo\xc4\x8di, da je njegov TMSI potekel ter od njega zahteva ponovno avtentikacijo._NEWLINE_Mobilni telefon sedaj lovilcu sporo\xc4\x8di svoj IMSI in nato tudi IMEI \xc5\xa1tevilko._NEWLINE_Lovilec nato telefonu javi, da ga ne more sprejeti in ga vrne nazaj k pravemu operaterju._NEWLINE_Policija v bli\xc5\xbeini tar\xc4\x8de izvede meritev in pridobi vse IMSI \xc5\xa1tevilke na obmo\xc4\x8dju prisotnih telefonov._NEWLINE_Policija meritev ponovi na drugem kraju in tam pridobi nov seznam IMS \xc5\xa1tevilk._NEWLINE_S presekom teh meritev nato identificira IMSi \xc5\xa1tevilko, ki pripada telefonu osumljenca.\xc2\xa0\n_START_SECTION_\nKaj \xc5\xa1e zmore\n_START_PARAGRAPH_\nS pomo\xc4\x8djo lovilca je mogo\xc4\x8de ugotoviti to\xc4\x8dno lokacijo mobilnega telefona._NEWLINE_Mobilnemu telefonu lahko lovilec ponudi omre\xc5\xbeno povezljivost in izvede MITM napad._NEWLINE_Lahko spro\xc5\xbei klice in po\xc5\xa1ilja\xc2\xa0SMS\xc2\xa0sporo\xc4\x8dila mimo omre\xc5\xbeja.\xc2\xa0_NEWLINE_Lovilec lahko mobilni telefon izolira od njegovega omre\xc5\xbeja._NEWLINE_Lovilec lahko telefon do ponovnega zagona onesposobi ali pa mu hitro izprazni baterijo._NEWLINE_S pomo\xc4\x8djo tihega klica je mogo\xc4\x8de na daljavo vklopiti mikrofon telefona in tako telefon spremeniti v prislu\xc5\xa1kovalno napravo._NEWLINE_S pomo\xc4\x8djo napada na radijski procesor telefona lahko lovilec nanj namesti zlonamerno kodo.\n_START_SECTION_\nZgodovina\n_START_PARAGRAPH_\nNeuradno naj bi prvi lovilec IMSi \xc5\xa1tevilk (GA 900, Rohde&Schwarz) leta 1999 pred obiskom ameri\xc5\xa1kega predsednika\xc2\xa0Billa Clintona, kupila\xc2\xa0Sova._NEWLINE_Leta 2004 je policija od nem\xc5\xa1kega podjetja Syborg Informationsysteme (zdaj je v lasti ameri\xc5\xa1kega podjetja Verint System), kupila lovilec GI2 \xe2\x80\x93 GMS Identity Interrogator, to napravo je leta 2006 nadgradila.'